S-881/2011

Málið, sem dómtekið var 21. september síðastliðinn, er höfðað með ákæru lögreglustjórans á höfuðborgarsvæðinu, útgefinni 7. júní 2011 á hendur „A-kk-þgf P-kk-þgf, kt. 000000-0000, Fannarfelli 6, Reykjavík, fyrir líkamsárás, með því að hafa aðfaranótt laugardagsins 9. janúar 2010 innandyra á veitingastaðnum Prikinu, Bankastræti 12 í Reykjavík slegið E-kvk-þf B-kvk-þf B-kvk-þf, kt. 000000-0000 hnefahöggi í andlitið með þeim afleiðingum að E-kvk-nf hlaut bólgu og eymsli yfir vinstra gagnauga, og í framhaldinu veist að K-kvk-þgf B-kvk-þgf J-kvk-þgf, kt. 000000-0000 með því að hrinda henni niður stiga á veitingastaðnum, allt með þeim afleiðingum að K-kvk-nf B-kvk-nf hlaut kúlu á enni, yfirborðsáverka á hálsi, úlnlið, hendi, og fótlegg, mar á brjóstkasa og rifbrot.

Telst þetta varða við 1. mgr. 218. gr. almennra hegningarlaga nr. 19, 1940, sbr. 11. gr. laga nr. 20, 1981 og 111. gr. laga nr. 82, 1998.

Þess er krafist að ákærði verði dæmdur til refsingar og til greiðslu alls sakarkostnaðar.

Í málinu gera eftirtaldir aðilar bótakröfur:

S-kk-nf H-kk-nf, hrl. f.h. E-kvk-þgf B-kvk-ef B-kvk-þgf kt. 000000-0000, kröfu um miskabætur á hendur A-kk-þgf P-kk-þgf, kt. 000000-0000, að fjárhæð kr. 300.000.- og með vöxtum skv. 8. gr. vaxtalaga nr. 38, 2001 frá tjónsdegi þann 9. janúar 2010, en síðan dráttarvaxta samkvæmt 9. gr. sömu laga, að liðnum mánuði frá birtingu kröfunnar til greiðsludags. Þá er krafist bóta vegna kostnaðar við lögmannsaðstoð eftir mati dómara eða samkvæmt síðar framlögðum reikningi auk álags er nemi virðisaukaskatti af þóknuninni.

S-kk-nf H-kk-nf, hrl. f.h. K-kvk-þgf B-kvk-þgf J-kvk-þgf, kt. 000000-0000, kröfu um miskabætur á hendur A-kk-þgf P-kk-þgf, kt. 000000-0000, að fjárhæð kr. 300.000.- og með vöxtum skv. 8. gr. vaxtalaga nr. 38, 2001 frá tjónsdegi þann 9. janúar 2010, en síðan dráttarvaxta samkvæmt 9. gr. sömu laga, að liðnum mánuði frá birtingu kröfunnar til greiðsludags. Þá er krafist bóta vegna kostnaðar við lögmannsaðstoð eftir mati dómara eða samkvæmt síðar framlögðum reikningi auk álags er nemi virðisaukaskatti af þóknuninni.“

Ákærði neitar sök og krefst sýknu. Þess er krafist að sakarkostnaður, þar með talin málsvarnarlaun, verði greiddur úr ríkissjóði. Ákærði krefst þess að skaðabótakröfunum verði vísað frá dómi.

II

Málavextir eru þeir að framangreindar stúlkur og vinkona þeirra komu á lögreglustöð snemma morguns 9. janúar 2010 og kærðu ákærða fyrir líkamsárás á Prikinu um nóttina. Kváðust þær hafa verið fyrir framan klósettin þegar hann og annar maður hefðu komið að og hefði E-kvk-nf kallað þá skyrtugengið og hefðu þeir hlegið að því. Þeir hefðu farið inn á klósettið, en þegar þeir komu út þaðan hefði ákærði verið reiður, hrækt á E-kvk-þf og svo slegið hana með krepptum hnefa í andlitið. K-kvk-nf B-kvk-nf kvaðst þá hafa sagt eitthvað við ákærða sem hefði slegið sig og hrint sér niður stiga.

Lögreglan ók stúlkunum á slysadeild. Í vottorði þaðan segir að K-kvk-nf B-kvk-nf hafi sagst hafa verið á Prikinu þegar henni varð sundurorða við menn. Einn hefði rokið til og kýlt vinkonur hennar og hrint henni niður stiga. Meiðsli hennar voru greind sem yfirborðsáverki á höfði, hálsi, úlnlið og hendi og fótlegg. Einnig mar á brjóstkassa. Tekin var röntgenmynd af lungum, en ekki var merki um loftbrjóst eða íferðir. Ekki sáust með vissu rifbrot. K-kvk-nf B-kvk-nf kom aftur á slysadeild 14. og 16. janúar og segir í vottorðinu: „Verið með stingandi verki í brjóstkassa, á svæðinu þar sem grunur var um að hún gæti verið rifbrotin. Lungnahlustun eðlileg og ekki brak á svæðinu þar sem hún hefur verið aum. Andar ekki hratt og ekki grunur um loftbrjóst. Gæti verið rifbrot. Viðbótargreining: Rifbrot obs.“ Í vottorðinu um E-kvk-þf B-kvk-þf segir að hún hafi sagst hafa verið kýld á vinstra kinnbein á Prikinu. Við skoðun var bólga yfir vinstra gagnauga og eymsli. Einnig var yfirborðsáverki á öðrum hlutum höfuðsins.

III

Við aðalmeðferð bar ákærði að hann hefði verið á Prikinu umrætt kvöld með tveimur vinum sínum, pilti og stúlku. Þau hefðu farið upp á aðra hæð til að fara á klósettið. Fyrir framan þau hefðu verið þrjár stúlkur sem hefðu kallað til þeirra og kallað ákærða og manninn sem var með honum skyrtugengið, en þeir hefðu verið í eins skyrtum. Þegar þeir tveir komu út af klósettinu hefðu stúlkurnar verið á sama stað og staðið í vegi fyrir þeim, en þeir hefðu ætlað inn á barinn. Ákærði kvaðst hafa beðið þær um að færa sig en þær hefðu neitað því og ekki sagst vera hræddar við þá. Í framhaldinu hefðu hafist ýfingar með þeim og hefðu meðal annars hrákar gengið á víxl. Ákærði kvaðst svo hafa rifið í hárið á einni stúlkunni og togað í hana. Þá hefði önnur stúlka öskrað á sig og sparkað í áttina að sér, en hann hefði náð að færa sig og við það hefði stúlkan fallið niður stigann. Ákærði neitaði að hafa slegið stúlku þarna og hrint annarri niður stiga og kvað atburðarásina hafa verið eins og hann lýsti.

E-kvk-nf B-kvk-nf B-kvk-nf kvaðst hafa verið á Prikinu með tveimur vinstúlkum sínum. Þær hefðu staðið fyrir framan klósettin á annarri hæðinni. Ákærði og vinur hans hefðu komið og hefði þá K-kvk-nf B-kvk-nf sagt í gamni að þeir væru skyrtugengið, enda hefðu þeir verið í eins skyrtum. Þegar þeir komu af klósettinu hefði K-kvk-nf B-kvk-nf endurtekið ummæli sín og þá hefði ákærði hrækt á þær og eftir einhver orðaskipti hefði hann tekið í höfuð K-kvk-ef B-kvk-ef og ýtt því upp að veggnum. Þá kvaðst E-kvk-nf B-kvk-nf hafa sett höndina fyrir og spurt ákærða hvort ekki væri allt í lagi með hann. Í því hefði hún fengið högg á höfuðið og kvaðst ekki muna meira fyrr en hún rankaði við sér síðar á bakvið. Hún kvaðst telja höggið hafa verið með krepptum hnefa, sér hefði verið sagt það. Hún kvað ákærða ekki hafa tekið í hár sér og hún hefði ekki séð tekið í hárið á einhverjum þarna. Hún kvaðst vera viss um að ákærði hefði ekki rifið í hárið á sér um leið og hann sló hana. Þá kvaðst hún ekki hafa séð hvað kom fyrir K-kvk-þf B-kvk-þf.

K-kvk-nf B-kvk-nf J-kvk-nf bar að hafa verið á Prikinu og hafa staðið fyrir framan klósettin á annarri hæð ásamt E-kvk-þgf B-kvk-þgf og E-kvk-þgf S-kvk-þgf. Þá hefðu tveir piltar, ákærði og annar til, komið og kvaðst hún hafa ætlað að gera að gamni sínu og sagt að þeir væru skyrtugengið, enda hefðu þeir verið í eins skyrtum. Þeir fóru inn á klósettið en þegar þeir komu út aftur hefði ákærði virst mjög pirraður og átt einhver orðaskipti við þær stöllurnar, en síðan hefði hann byrjað að hrækja á sig og slá sig í andlitið. E-kvk-nf B-kvk-nf hefði þá rétt út höndina til að stöðva hann, en við það hefði ákærði kýlt hana í andlitið og rotað og hefði hún fallið í gólfið. K-kvk-nf B-kvk-nf kvaðst nú hafa öskrað á ákærða sem hefði hrint sér niður stigann með því að ýta framan á sig. Hún kvaðst svo ekki muna meira fyrr en hún var komin upp aftur og þar inn í bakherbergi, en þangað hefði starfsfólkið komið henni. K-kvk-nf B-kvk-nf kvaðst ekki hafa ætlað að sparka í ákærða og hún kvaðst ekki hafa séð hann rífa í hár einhvers.

E-kvk-nf S-kvk-nf var með vinstúlkum sínum á Prikinu. Hún kvað þær hafa staðið fyrir framan klósettin þegar tveir piltar komu að og voru þeir í eins skyrtum. K-kvk-nf B-kvk-nf hefði ætlað að vera sniðug og sagt að þarna kæmu skyrtugæjarnir. Piltarnir hefðu hlegið að þessu og farið inn á klósett. Þegar þeir komu til baka hefði hún sagt þetta aftur og hefðu þeir reiðst við það og farið að öskra á þær. K-kvk-nf B-kvk-nf hefði spurt af hverju þeir létu svona og þá hefðu þeir hrækt á þær. E-kvk-nf B-kvk-nf hefði einnig spurt um þetta sama og þá hefði ákærði kýlt hana þannig að hún rotaðist. Við það hefði K-kvk-nf B-kvk-nf spurt hann hvort ekki væri allt í lagi með hann og hefði hann þá rifið í hana og hent henni niður stigann.

S-kk-nf M-kk-nf J-kk-nf var með ákærða á Prikinu. Hann kvað þá hafa verið í svipuðum skyrtum og farið upp á aðra hæð. Þar hefðu verið stúlkur og hefðu þeir og þær farið að rífast, í fyrstu í góðu en svo hefði leikurinn tekið að æstast og fólk farið að hrækja hvert á annað. Þegar komið var að suðupunkti hefði ákærði tekið í hárið á einni stúlkunni og við það fengið spörk í sig og eitt sparkið hefði verið svo mislukkað að stúlkan, sem sparkaði, hefði fallið niður stigann. Þegar hér var komið sögu kvaðst S-kk-nf M-kk-nf hafa gengið á brott og farið úr húsinu.

S-kvk-nf Á-kvk-nf var með ákærða og S-kk-þgf M-kk-þgf á Prikinu. Hún kvað þau hafa gengið upp stigann, en þar hefðu verið stúlkur sem voru með óþarfaleiðindi. Þau fór á klósettið og þegar þau komu aftur fram hafi sami gállinn verið á stúlkunum og þær staðið í vegi fyrir að þau kæmust á barinn. Þetta hefði endað með leiðinlegum orðaskiptum og svo hrindingum. Ein stúlkan hefði hótað þeim ákærða og S-kk-þgf M-kk-þgf og hefði ákærði rifið í hár hennar. Hún hefði þá beygt sig niður og við það hefði önnur stúlka ætlað að sparka í ákærða, en við það fallið niður stigann.

Læknirinn sem ritaði framangreind vottorð staðfesti þau. Hún kvað lýsingar brotaþola á atburðarásinni geta samrýmst því að þær hefðu fengið þá áverka sem lýst er í vottorðunum og ákærunni. Hún staðfesti að K-kvk-nf B-kvk-nf hefði rifbrotnað.

IV

Ákærði neitar sök, en bar um samskipti við framangreindar stúlkur eins og rakið var. Fær framburður hans stoð í framburði S-kk-ef M-kk-ef og S-kvk-ef. Stúlkurnar þrjár bera hins vegar allar á sama hátt, að ákærði hefði slegið E-kvk-þf B-kvk-þf hnefahögg í andlitið og hrint K-kvk-þgf B-kvk-þgf niður stigann. Áverkar, sem stúlkurnar tvær hlutu, samrýmast framburði allra stúlknanna um atlögu ákærða að þeim tveimur. Með þessum samhljóða framburði, sem fær stuðning á áverkavottorðunum, telur dómurinn sannað að ákærði hafi ráðist á þær eins og honum er gefið að sök í ákærunni. Hafna verður framburði S-kk-ef M-kk-ef og S-kvk-ef, enda fær hann ekki viðhlítandi stoð í öðrum gögnum málsins. Þegar litið er til áverkanna, sem stúlkurnar hlutu, telst atlaga ákærða að E-kvk-þgf B-kvk-þgf varða við 1. mgr. 217. gr. almennra hegningarlaga og atlagan að K-kvk-þgf B-kvk-þgf við 1. mgr. 218. gr. sömu laga. Við aðalflutning var málflytjendum gefinn kostur á að reifa málið með hliðsjón af þessu, sbr. 1. mgr. 180. gr. laga nr. 88/2008.

Ákærði var dæmdur í 7 mánaða fangelsi, þar af 5 mánuði skilorðsbundna, 2002 fyrir brot gegn lögum um ávana- og fíkniefni. Þá var hann dæmdur í 1 mánaðar fangelsi 2003 fyrir sams konar brot, umferðar- og hegningarlagabrot. Þá hefur hann alloft verið sektaður fyrir brot gegn umferðarlögum. Refsing hans nú er hæfilega ákveðin fangelsi í 60 daga sem bundin skal skilorði eins og segir í dómsorði.

Samkvæmt 26. gr. skaðabótalaga nr. 50/1993 og með hliðsjón af þeim gögnum sem liggja fyrir um afleiðingar brotsins fyrir brotaþola eru miskabætur handa E-kvk-þgf B-kvk-þgf B-kvk-þgf hæfilega ákveðnar 150.000 krónur ásamt vöxtum eins og í dómsorði greinir og miskabætur handa K-kvk-þgf B-kvk-þgf J-kvk-þgf hæfilega ákveðnar 250.000 krónur með sömu vöxtum. Það athugast að ákærða var birt bótakrafan 13. september 2010 og miðast upphafstími dráttarvaxta við þann dag er liðnir voru 30 dagar frá þeim degi. Þá verður ákærði dæmdur til að greiða brotaþolum málskostnað eins og í dómsorði greinir. Það athugast við ákvörðun hans að brotaþolar nutu aðstoðar sama lögmanns.

Loks verður ákærði dæmdur til að greiða sakarkostnað og málsvarnarlaun verjanda síns að meðtöldum virðisaukaskatti eins og nánar greinir í dómsorði.

A-kk-nf Í-kk-nf héraðsdómari kvað upp dóminn.

D Ó M S O R Ð :

Ákærði, A-kk-nf J-kk-nf, sæti fangelsi í 60 daga, en fresta skal fullnustu refsingarinnar og hún falla niður að liðnum 2 árum frá birtingu dómsins, haldi hann almennt skilorð 57. gr. almennra hegningarlaga.

Ákærði greiði E-kvk-þgf B-kvk-þgf B-kvk-þgf 150.000 krónur með vöxtum samkvæmt 1. mgr. 8. gr. laga nr. 38/2001 frá 9. janúar 2010 til 13. október sama ár en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 75.000 krónur í málskostnað.

Ákærði greiði K-kvk-þgf B-kvk-þgf J-kvk-þgf 250.000 krónur með vöxtum samkvæmt 1. mgr. 8. gr. laga nr. 38/2001 frá 9. janúar 2010 til 13. október sama ár en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 75.000 krónur í málskostnað.

Ákærði greiði 58.650 krónur í sakarkostnað og málsvarnarlaun verjanda síns, G-kk-ef S-kk-ef hdl., 230.292 krónur.

A-kk-nf Í-kk-nf